Informácia o zmene č. 3 vyzvania na projekty technickej pomoci  
č.(kód)OPTP-P01-SC3-2016-3

(„ďalej len „Informácia o zmene“)

Úrad vlády Slovenskej republiky ako Riadiaci orgán pre Operačný program Technická pomoc (ďalej len „OP TP“) v súlade s ustanoveniami zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon“) a Metodickým pokynom CKO č. 24 k technickej pomoci **informuje o vykonaní zmien vo vyzvaní** na projekty technickej pomoci č. (kód) OPTP-P01-SC3-2016-3 s názvom „Implementovať správny a transparentný systém riadenia, kontroly a auditu EŠIF 1“, vyhláseného dňa 21.3.2016 na webovom sídle OP TP, v nasledovnom rozsahu:

* *V časti* ***1.6 Miesto a spôsob podania ŽoNFP***

Žiadateľ je povinný predložiť žiadosť o NFP riadne, včas a v určenej forme:

**elektronicky**, prostredníctvom ITMS2014+

**a zároveň v písomnej podobe**, spolu so všetkými prílohami v jednom origináli (vytlačenom po odoslaní prostredníctvom ITMS2014+) a jednej kópii jedným z nasledovných spôsobov:

* doporučenou poštou alebo kuriérskou službou na adresu:

Úrad vlády Slovenskej republiky

sekcia operačných programov

odbor implementácie projektov OP TP

Námestie slobody 1

813 70 Bratislava 15

* osobne v pracovných dňoch
  + v čase od 8.00 hod. do 15.00 hod. (obedňajšia prestávka 11.45-12.15 hod):

podateľňa Úradu vlády Slovenskej republiky

Námestie slobody 1

813 70 Bratislava 15

* + v čase od 8.30 hod. do 14.30 hod. na adresu:

Úrad vlády Slovenskej republiky

sekcia operačných programov

odbor implementácie projektov OP TP

Radlinského 13

811 07 Bratislava 1

V prípade, ak žiadateľ nepredloží žiadosť o NFP riadne, včas alebo v určenej forme, riadiaci orgán zastaví konanie vydaním rozhodnutia o zastavení konania o žiadosti o NFP.

V prípade, že žiadosť o NFP podpisuje v mene štatutára splnomocnená osoba, je žiadateľ povinný predložiť spolu so žiadosťou o NFP aj splnomocnenie na tento úkon.

Postup pri získavaní prístupu do verejnej časti ITMS2014+ je popísaný na webovom sídle www.ITMS2014.sk v časti ČASTO KLADENÉ OTÁZKY (REGISTRÁCIA DO ITMS2014+).

Zdôvodnenie zmeny:

*V zmysle zákona o e-Governmente je žiadateľ oprávnený predložiť žiadosť o NFP elektronicky, a to aj bez určenia tejto možnosti poskytovateľom vo vyzvaní. V nadväznosti na Metodický výklad CKO č.4 zabezpečil RO OP TP zadefinovanie postupov a procesov prijímania a spracovania ŽoNFP vo všetkých vyzvaniach, ktoré nie sú uzavreté formou zverejnenia informácie o zmene vyzvania na webovom sídle RO OP TP na základe § 17, odsek 7 zákona o príspevku z EŠIF (bez potreby predĺženia termínu na predkladanie ŽoNFP).*

*-----------------------------------------------------------------------------------------------------------------------*

* *v časti* ***2.1 Oprávnenosť žiadateľa***

v rámci aktivít:

**Aktivita 301010031A012 - E. Hodnotenia, analýzy, štúdie a expertízne posúdenia**

* Úrad vlády Slovenskej republiky:
  + ako centrálny koordinačný orgán (do 31.5.2016)
  + ako riadiaci orgán pre operačný program Technická pomoc
  + ako platobná jednotka pre OP TP
  + ako ostatné útvary zabezpečujúce oprávnené činnosti pre potreby subjektov zapojených do EŠIF
  + ako gestor HP UR (do 31.5.2016)
  + ako útvar zabezpečujúci stratégiu riadenia a vzdelávania AK EŠIF (od 15.5.2016)
  + ako útvar zabezpečujúci informovanie a komunikáciu na úrovni PD a OP TP (od 1.6.2016)
  + ako Inštitút pre stratégie a analýzy (od 15.5.2016)
* Úrad podpredsedu vlády SR pre investície a informatizáciu
  + ako centrálny koordinačný orgán (od 1.6.2016)
  + ako gestor HP UR (od 1.6.2016)
  + ako útvar zabezpečujúci strategické plánovanie a strategické riadenie investícií projektov financovaných z EŠIF (od 21.12.2016)
* Ministerstvo financií Slovenskej republiky:
  + ako certifikačný orgán
  + ako orgán auditu
  + ako organizačné útvary podieľajúce sa na implementácii FN
  + ako organizačné útvary zaoberajúce sa analytickou činnosťou
* Ministerstvo práce, sociálnych vecí a rodiny SR ako gestor HP RMŽaND
* Úrad pre verejné obstarávanie
* Úrad vládneho auditu[[1]](#footnote-1)

**Aktivita 301010031A013 - F. Konzultačné, poradenské a právne služby**

* Úrad vlády Slovenskej republiky:
  + ako centrálny koordinačný orgán (do 31.5.2016)
  + ako riadiaci orgán pre operačný program Technická pomoc
  + ako platobná jednotka pre OP TP
  + ako ostatné útvary zabezpečujúce oprávnené činnosti pre potreby subjektov zapojených do EŠIF
  + ako gestor HP UR (do 31.5.2016)
  + ako útvar zabezpečujúci stratégiu riadenia a vzdelávania AK EŠIF (od 15.5.2016)
  + ako útvar zabezpečujúci informovanie a komunikáciu na úrovni PD a OP TP (od 1.6.2016)
  + ako Inštitút pre stratégie a analýzy (od 15.5.2016)
  + ako Národný orgán, národný kontaktný bod pre programy nadnárodnej spolupráce pre cieľ Európskej územnej spolupráce (NO a NKB pre PNS a EÚS)
  + ako orgán prvostupňovej kontroly programov nadnárodnej spolupráce
* Úrad podpredsedu vlády SR pre investície a informatizáciu
  + ako centrálny koordinačný orgán (od 1.6.2016)
  + ako gestor HP UR (od 1.6.2016)
  + ako útvar zabezpečujúci strategické plánovanie a strategické riadenie investícií projektov financovaných z EŠIF (od 21.12.2016)
* Ministerstvo financií Slovenskej republiky:
  + ako certifikačný orgán
  + ako orgán auditu
  + ako organizačné útvary podieľajúce sa na implementácii FN
* Ministerstvo práce, sociálnych vecí a rodiny SR ako gestor HP RMŽaND
* Úrad pre verejné obstarávanie
* Úrad vládneho auditu

**Aktivita 301010031A015 - H. Služby so zameraním na zabezpečenie IS, technickej a administratívnej podpory**

* Úrad vlády Slovenskej republiky:
  + ako centrálny koordinačný orgán (do 31.5.2016)
  + ako riadiaci orgán pre operačný program Technická pomoc
  + ako platobná jednotka pre OP TP
  + ako ostatné útvary zabezpečujúce oprávnené činnosti pre potreby subjektov zapojených do EŠIF
  + ako gestor HP UR (do 31.5.2016)
  + ako útvar zabezpečujúci stratégiu riadenia a vzdelávania AK EŠIF (od 15.5.2016)
  + ako útvar zabezpečujúci informovanie a komunikáciu na úrovni PD a OP TP (od 1.6.2016)
  + ako Inštitút pre stratégie a analýzy (od 15.5.2016)
  + ako Národný orgán, národný kontaktný bod pre programy nadnárodnej spolupráce pre cieľ Európskej územnej spolupráce (NO a NKB pre PNS a EÚS)
  + ako orgán prvostupňovej kontroly programov nadnárodnej spolupráce
  + ako OCKÚ OLAF
* Úrad podpredsedu vlády SR pre investície a informatizáciu
  + ako centrálny koordinačný orgán (od 1.6.2016)
  + ako gestor HP UR (od 1.6.2016)
  + ako útvar zabezpečujúci strategické plánovanie a strategické riadenie investícií projektov financovaných z EŠIF (od 21.12.2016)
* Ministerstvo práce, sociálnych vecí a rodiny SR ako gestor HP RMŽaND
* Ministerstvo financií Slovenskej republiky:
  + ako certifikačný orgán
  + ako orgán auditu
* Ministerstvo vnútra SR ako koordinátor HP MRK
* Protimonopolný úrad Slovenskej republiky
  + ako koordinátor štátnej pomoci
  + ako orgán pre ochranu hospodárskej súťaže
* Ministerstvo životného prostredia Slovenskej republiky ako koordinátor EIA pre EŠIF
* Úrad vládneho auditu
* Úrad pre verejné obstarávanie

Zdôvodnenie zmeny:

*Dňa 1.12.2016 bolo uznesením MV pre OP TP č. 6/2016 na národnej úrovni schválené zaradenie Úradu podpredsedu vlády SR pre investície a informatizáciu ako útvaru zabezpečujúceho strategické plánovanie a strategické riadenie investícií projektov financovaných z EŠIF v rámci operačného programu Technická pomoc na programové obdobie 2014–2020. Zo strany nového žiadateľa bola zároveň doručená žiadosť o zaradenie uvedeného subjektu do vyzvania č.* OPTP-P01-SC3-2016-3 *v rámci uvedených aktivít. Zmena vyzvania zohľadňuje zmenu v subjektoch a požiadavku žiadateľa.*

* *V časti* ***3. Overovanie podmienok poskytnutia príspevku a ďalšie informácie k vyzvaniu***

doplnenie nasledovnej časti - **Overovanie podmienok poskytnutia príspevku**

CKO priebežne integruje ITMS2014+ s inými informačnými systémami verejnej správy[[2]](#footnote-2) tak, aby dosiahol pre užívateľa (RO, resp. žiadateľa/prijímateľa) maximálny komfort pri preukazovaní a overovaní podmienok poskytnutia príspevku. V prípade, ak je k dispozícii funkčná integrácia ITMS2014+ s informačným systémom verejnej správy, nie je efektívne a účelné preukazovať a overovať splnenie podmienok poskytnutia príspevku alternatívnym spôsobom.

Žiadateľ má možnosť **ex-ante overenia** splnenia podmienok poskytnutia príspevku v príslušných elektronických verejných registroch, resp. v ITMS2014+. Ak žiadateľ zistí v elektronických verejných registroch/ITMS2014+ nesúlad s podmienkou poskytnutia príspevku, je oprávnený predložiť dokument (resp. zdôvodnenie absencie dokumentu) aj bez výzvy na doplnenie ŽoNFP, ako súčasť predkladanej ŽoNFP v ITMS2014+. Ide napríklad o situácie, ak žiadateľ uzavrel s veriteľom dohodu o splátkach a RO OP TP akceptuje v zmysle výzvy dohodu o splátkach, ktorú riadne plní ako splnenie podmienky nebyť dlžníkom, ale v elektronickom verejnom registri/ITMS2014+ figuruje stále ako dlžník; ak v elektronickom verejnom registri/ITMS2014+ nie je dostupná účtovná závierka subjektu a pod.

V prípade funkčnej integrácie ITMS2014+ s informačnými systémami verejnej správy, alebo v prípade overovania podmienky poskytnutia príspevku RO OP TP v elektronických verejných registroch je RO OP TP povinný v prípade, ak zistí overením nesplnenie podmienky poskytnutia príspevku, vyzvať žiadateľa na doplnenie ŽoNFP – doručenie potvrdenia o splnení podmienky poskytnutia príspevku. V prípade, ak žiadateľ predložil ŽoNFP elektronicky do elektronickej schránky RO OP TP, RO OP TP vyzýva žiadateľa v rámci konania o ŽoNFP rovnako elektronicky, do elektronickej schránky žiadateľa.

V prípade akýchkoľvek pochybností môže RO OP TP vyzvať žiadateľa na preukázanie splnenia podmienky poskytnutia príspevku, pričom v prípade nepreukázania podmienky zo strany žiadateľa rozhodne o zastavení konania o ŽoNFP.

Podmienky poskytnutia príspevku, ktoré nie je možné overiť v elektronických verejných registroch, preukazuje žiadateľ najmä vložením skenu dokumentu vo formáte PDF (resp. v inom formáte dokumentu[[3]](#footnote-3), ak ho vypracúva žiadateľ sám a nie je potrebné, aby bol úradne osvedčený/podpísaný, napr. rtf a pod.) do ITMS2014+ ako prílohu ŽoNFP.

Pri dokumentoch, ktoré je v zmysle požiadavky RO OP TP žiadateľ povinný predložiť úradne osvedčené, môže žiadateľ zabezpečiť zaručenú konverziu dokumentu v súlade so zákonom o e-Governmente a vložiť ho do ITMS2014+ ako prílohu ŽoNFP.

Zdôvodnenie zmeny:

*RO OP TP uvedenú časť doplnil v nadväznosti na Metodický výklad CKO č.4*

*-----------------------------------------------------------------------------------------------------------------------*

* *v časti* ***5. Prílohy vyzvania:*****Príloha č. 2** – Zoznam povinných merateľných ukazovateľov (vrátane iných údajov relevantných k HP) bola doplnená o spôsob výpočtu ročných a kumulatívnych hodnôt.

Zdôvodnenie zmeny:

*Po schválení metodikou CKO boli do zoznamu doplnené definície výpočtu ročných a kumulatívnych hodnôt ukazovateľov.*

*-----------------------------------------------------------------------------------------------------------------------*

* *v časti* ***5. Prílohy vyzvania:* Príloha č. 4 –** Vzory povinnej prílohy k žiadosti o NFP - Opis projektu

Opis projektu bol doplnený o bod 2. Iné údaje.

Zdôvodnenie zmeny:

*Z dôvodu, že v rámci formulára ŽoNFP nie je možné iné údaje technicky zadať do ŽoNFP, aktualizoval RO OP TP Prílohu č. 4 vyzvania „Vzory povinnej prílohy k žiadosti o NFP - Opis projektu“, v rámci ktorej vypĺňa žiadateľ v bode 2. iné údaje.*

*-----------------------------------------------------------------------------------------------------------------------*

**Uvedená zmena nadobúda platnosť dňa: 26. 5. 2017**

Informácia o zmene je zverejnená na webovom sídle RO OP TP <http://optp.vlada.gov.sk>.

Prílohy:

2. Zoznam povinných merateľných ukazovateľov

4. Vzory povinnej prílohy k žiadosti o NFP - Opis projektu

1. v zmysle § 30 ods. 11 zák. 357/2015 prešli práva a povinnosti zo zaniknutých Správ finančnej kontroly na Úrad vládneho auditu [↑](#footnote-ref-1)
2. § 2, písmeno b) zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov. [↑](#footnote-ref-2)
3. RO je oprávnený umožniť žiadateľom predloženie dokumentu aj v inom formáte, ako povoľuje Výnos MF SR č. 55/2014 Z. z. o štandardoch pre informačné systémy verejnej správy v znení neskorších predpisov. [↑](#footnote-ref-3)